Φραγκίσκος Β΄ της Γαλλίας

Ο Φραγκίσκος Β΄ (19 Ιανουαρίου 1544 – 5 Δεκεμβρίου 1560) ήταν βασιλιάς της Γαλλίας (1559-1560) και της Σκωτίας (1558-1560).

Γεννήθηκε στον Βασιλικό Πύργο του Φονταινεμπλώ, γιος του Ερρίκο Β΄, Βασιλιά της Γαλλίας (31 Μαρτίου 1519 – 10 Ιουλίου 1559) και της Αικατερίνης των Μεδίκων (13 Απριλίου 1519 – 5 Ιανουαρίου 1589).

Ήταν ο εγγονός του Βασιλιά Φραγκίσκου Α΄ της Γαλλίας, και της Κλαυδίας των Βαλουά, και ο αδελφός του Βασιλιά Καρόλου Θ΄ της Γαλλίας, και του Βασιλιά Ερρίκου Γ΄ της Γαλλίας. Ήταν επίσης ο πρώτος σύζυγος της Βασίλισσας Μαρίας Α΄ της Σκωτίας.

Βασιλικός σύζυγος των Σκώτων
Μετά το θάνατο του πατέρα της, Ιακώβου Ε΄ της Σκωτίας, η Μαρία Α΄ των Στιούαρτ στέφθηκε Βασίλισσα των Σκώτων, στο Κάστρο Στέρλινγκ, στις 9 Σεπτεμβρίου 1543, στην ηλικία των εννέα μηνών. Ο γάμος μεταξύ της Μαρίας Α΄, Βασίλισσας των Σκώτων, και του Φραγκίσκου, Δελφίνου της Γαλλίας, κανονίσθηκε από τον Ερρίκο Β΄ της Γαλλίας το 1548, όταν ο Φραγκίσκος ήταν μόνο τεσσάρων ετών. Όταν η συμφωνία του γάμου είχε επίσημα επικυρωθεί, η τώρα εξάχρονη Μαρία στάλθηκε στη Γαλλία, για να ανατραφεί στη βασιλική αυλή μέχρι το γάμο.

Παρά το γεγονός ότι η Βασίλισσα Μαρία Α΄ ήταν ψηλή για την ηλικία της και άπταιστη στο λόγο, ενώ ο Φραγκίσκος ήταν αφύσικα κοντός και τραύλιζε, ο Ερρίκος Β΄ σχολίασε ότι «από την πρώτη μέρα που συναντήθηκαν, ο γιος μου και εκείνη τα πηγαίνουν τόσο καλά σαν να γνωρίζουν ο ένας τον άλλο πολύ καιρό».

Στις 24 Απριλίου 1558, ο δεκατετράχρονος Δελφίνος νυμφεύθηκε τη Βασίλισσα των Σκώτων σε μία ένωση που θα μπορούσε να δώσει στους μελλοντικούς βασιλείς της Γαλλίας το θρόνο της Σκωτίας και επίσης μια διεκδίκηση στο θρόνο της Αγγλίας μέσω του προπάππου της Μαρίας, του Βασιλιά Ερρίκου Ζ΄ της Αγγλίας. Όμως, η Μαρία και ο Φραγκίσκος δεν επρόκειτο να αποκτήσουν παιδιά κατά τη διάρκεια του βραχύβιου γάμου τους, πιθανώς εξαιτίας των ασθενειών του Φραγκίσκου ή των μη κατεβασμένων όρχεών του.

Βασιλιάς της Γαλλίας
Ένα χρόνο μετά το γάμο του, ο πατέρας του Φραγκίσκου, Ερρίκος Β΄, πέθανε, και ο Φραγκίσκος ακόμη μόνο δεκαπέντε ετών, στέφθηκε βασιλιάς στη Ρεμς. Το στέμμα ήταν τόσο βαρύ που οι ευγενείς έπρεπε να το κρατούν αντί γι' αυτόν.

Ο Φραγκίσκος Β΄, ο οποίος πάντα ήταν ένα ασθενικό παιδί, πέθανε στις 5 Δεκεμβρίου στην Ορλεάνη, στο Λουαρέ, σε ηλικία δεκαέξι ετών.

Τον διαδέχθηκε ο αδελφός του, Κάρολος Θ΄ (27 Ιουνίου 1550 – 30 Μαΐου 1574).

Οικογένεια
Νυμφεύτηκε το 1558 τη Μαρία Α΄ των Στιούαρτ της Σκωτίας, κόρη του Ιακώβου Ε΄ της Σκωτίας. Δεν απέκτησαν απογόνους.

Πρόγονοι

Εικόνες

Παραπομπές

Εξωτερικοί σύνδεσμοι 

Βασιλείς της Γαλλίας
Σύζυγοι Βασιλισσών της Σκωτίας
Οίκος των Βαλουά